बागलुङ सुधार केन्द्रले जित्यो जेसिज कप
बागलुङ जेसिजले गरेको ‘अर्ना जेसिज कप’ दोश्रो संस्करण फुटबल प्रतियोगिताको उपाधि बागलुङ सुधार केन्द्रले चुमेको छ ।
बागलुङ — बागलुङ जेसिजले गरेको ‘अर्ना जेसिज कप’ दोश्रो संस्करण फुटबल प्रतियोगिताको उपाधि बागलुङ सुधार केन्द्रले चुमेको छ ।शुक्रबार बेलुकी भएको फाइनल खेलमा नेपाल आर्मीको श्रीमेहर गणलाई ३–२ गोलको अन्तरले पराजित गर्दै सुधार केन्द्रले उपाधि चुमेको हो । खेल जितेर बागलुङ सुधार केन्द्रले १ लाख ५५ हजार ५ सय ५५ रुपैयाँ नगद पुरस्कार, ट्रफी, मेडल र प्रमाणपत्र पायो । डिफेन्डिङ च्याम्पियन आर्मीको श्रीमेहर गणले उपबिजेता बनेर ७५ हजार रुपैयाँमा चित्त बुझायो । पहिलो हाफको अन्तिम मिनेट सम्म २–१ गोलको अग्रतामा रहेको डिफेन्डिङ च्याम्पियन श्रीमेहर गणले आफ्नो उपलब्धि जोगाउन नसक्दा दोश्रो अर्ना जेसिज कपको उपबिजेता बन्न पुगेको हो ।खेलको खेलको पहिलो ४ मिनेटमै आर्मीका यमलाल ओलीले गोल गरेर खेललाई दिलाएको अग्रतामा पुन २१ औं मिनेटमा प्रकाश निरौलाले गोल थपेका थिए । २७ औं मिनेटमा सुधार केन्द्रका साम्बो अस्करले पहिलो गोल गरे । पहिलो हाफको ४५ औं मिनेटमा सुधार केन्द्रका अभिषेक रानाले दोश्रो गोल फर्काएर खेललाई बराबरीमा पुर्‍याए । दोश्रो हाफ गोल रहित बराबरी भयो । पहिलो थप समयको तेस्रो मिनेटमा सुधार केन्द्रका बरदान निउरेले तेस्रो गोल गरेपछि आर्मी स्तब्ध भयो । दोश्रो थप समयमा पनि आर्मीले गोल फर्काउन नसकेपछि आर्मी निरास भयो । व्याण्ड बाजा सहित बाङगेचउर खेल मैदान पुगेका आर्मीका जवानहरु धमाधम बाहिरिए । खेल जितेको सुधार केन्द्रका क्यामरुनका खेलाडीलाई साम्बो अस्करलाई दर्शकले धन्यबाद दिए । उनी दोश्रो अर्ना जेसिज कपको सर्वाधिक गोल कर्ता समेत घोषित भए । फाइनल प्रवेशकालािग बिहीबार भएको पहिलो सेमीफाइनल खेलमा सुधार केन्द्रले रुद्रेपिपल युवा क्लबलाई २–१ गोलले पराजित गरेको थियो । श्रीमेहर गणले आदर्श स्पोर्ट क्लबलाई ट्राइबेकरमा ४–३ गोलले पराजित गरेको थियो ।बागलुङ नगरपालिकाका प्रमुख बसन्तकुमार श्रेष्ठले बिजेता खेलाडीलाई पुरस्कार प्रदान गरे ।खेलमा ५ गोल गरेर सुधार केन्द्रका साम्बो अस्कर सर्वाधिक गोलकर्ता भए । केन्द्रकै बरदान निउरे उत्कृष्ठ खेलाडी घोषित भए । आदर्शका फिलिप भिक्टोर उत्कृष्ठ गोलर, श्रीमेहर गणका मुखलाल कटुवाल उत्कृष्ठ डिफेन्डर घोषित भए । उनीहरुले प्रतिव्यक्ति २ हजार ५ सय नगद पुरस्कार समेत पाए । 